Γαβριέλα των Αψβούργων

Η Γαβριέλα των Αψβούργων (Gabriela von Habsburg, 14 Οκτωβρίου 1956 -) είναι Αυστριακή γλύπτρια και κόρη του Αρχιδούκα Όθωνα της Αυστρίας και διεκδικητή του θρόνου της Αυστρίας.

Υπήρξε Πρέσβειρα της Γεωργίας στην Ομοσπονδιακή Δημοκρατία της Γερμανίας από το 2009 μέχρι το 2013.

Βιογραφία
Γεννήθηκε στις 14 Οκτωβρίου 1956 στην Πόλη του Λουξεμβούργου και είναι το τέταρτο παιδί και κόρη του Αρχιδούκα Όθωνα της Αυστρίας και της Ρεγκίνας των Βέττιν, κόρης του Γεωργίου Γ΄ πρίγκιπα της Σαξονίας-Μάινινγκεν. Σύμφωνα με το πιστοποιητικό γέννησής της, το επώνυμό της είναι "της Αυστρίας-Ουγγαρίας" 

Μεγάλωσε στην εξορία, στη Βίλα Αυστρία, στο Χόκιν της Βαυαρίας. Ως αποτέλεσμα της απέλασης των Αψβούργων από την Αυστρία, αισθάνεται ότι μεγάλωσε στερημένη από κάθε αίσθηση υπερηφάνειας της χώρας της. Πιστεύει ότι ο ρόλος της δυναστείας της στην ιστορία διαμορφώνει την ανατροφή της, «μεγάλωσα σε μια οικογένεια, που ποτέ δεν μιλήσαμε για τίποτε άλλο σε γεύματα, εκτός από την πολιτική».

Σπούδασε φιλοσοφία για δύο χρόνια στο "Πανεπιστήμιο Λουδοβίκος Μαξιμιλιανός" του Μονάχου. Από το 1978 έως το 1982, σπούδασε τέχνη στην "Ακαδημία Τεχνών" του Μονάχου. 

Από το 2001 είναι καθηγήτρια τέχνης στην Ακαδημία Τεχνών της Τιφλίδας, ενώ παράλληλα δίδασκε στη Θερινή Ακαδημία Τεχνών στο Νόιμπουργκ της Γερμανίας μέχρι το 2005. Ανακάλυψε τη δημιουργικότητα και την ευθυμία των μαθητών της ενόψει των αντιξοϊκών που επικρατούν στη Γεωργία.

Κατά τη διάρκεια της θητείας της εκεί της δόθηκε γεωργιανή υπηκοότητα. Διαθέτει πέντε εκτάρια γης στη Γεωργία όπου παράγει κρασί.

Τον Νοέμβριο του 2009, η Γεωργία διόρισε την Γαβριέλα Πρέσβειρα της Γεωργίας στη Γερμανία και από τον Μάρτιο του 2011 διατηρεί ένα διαμέρισμα στο Βερολίνο. Απολύθηκε από τη θέση της τον Ιανουάριο του 2013, μετά την αλλαγή κυβέρνησης στη Γεωργία τον Οκτώβριο του 2012.

Από τον Μάρτιο του 2010, η Γαβριέλα εκπροσώπησε τη Γεωργία στο Διεθνές Συμβούλιο της Αυστριακής Υπηρεσίας Εξωτερικού.

Οικογένεια 
Στις 30 Αυγούστου 1978 η Γαβριέλα παντρεύτηκε τον Χριστιανό Μάιστερ, Γερμανό δικηγόρο, και μαζί απέκτησαν τρία παιδιά:
 Σεβερίνος Μάιστερ γενν. 1981.
 Λιόβα Μάιστερ γενν. 1983, παντρεύτηκε τον Άλισταιρ Χέιγουρντ. Απέκτησαν 2 παιδιά.
 Αλίνα Μάιστερ γενν. 1986.

Το 1997 η Γαβριέλα και ο σύζυγός της χώρισαν και ο γάμος τους ακυρώθηκε κανονικά.

Τίτλοι
14 Οκτωβρίου 1956 - 30 Αυγούστου 1978: Η Αυτοκρατορική και Βασιλική Υψηλότητα Αρχιδούκισσα Γαβριέλα της Αυστρίας, Βασιλική Πριγκίπισσα της Ουγγαρίας, της Βοημίας
30 Αυγούστου 1978 - 1997: Η Αυτοκρατορική και Βασιλική Υψηλότητα Αρχιδούκισσα Γαβριέλα της Αυστρίας, Κα. Μάιστερ
1997 - μέχρι σήμερα: Η Αυτοκρατορική και Βασιλική Υψηλότητα Αρχιδούκισσα Γαβριέλα της Αυστρίας, Βασιλική Πριγκίπισσα της Ουγγαρίας και της Βοημίας

Τιμητικές διακρίσεις
Αυστριακές
  Οίκος των Αψβούργων: Μεγάλη Κυρία του Τάγματος του Έναστρου Αστέρος

Ξένες
 : Μέλος της Παρασημοφόρησης του Χρυσόμαλλου Δέρατος
 : Παραλήπτρια του Μεταλλίου της Τιμής

Παραπομπές

Gabriela von Habsburg.Sculpture (English version)
By Prof. Mathias Frehner and Prof. Carla Schulz-Hofmann
Bucher GmbH & Co. Druck Verlag Netzwerk; (22. Oktober 2007)

Gabriela von Habsburg.Skulpturen (German version)

Εξωτερικοί σύνδεσμοι 

 Gabriela von Habsburg cited as Creator of the CineMerit Award
 
 
 Interview to Royauté-News about situation in Georgia

Οίκος των Αψβούργων-Λωρραίνης
Πριγκίπισσες της Αυστρίας
Γερμανοί γλύπτες